CELEX: 31998R2141
Language: da
Date: 1998-10-06 00:00:00
Title: Kommissionens forordning (EF) nr. 2141/98 af 6. oktober 1998 om sekstende ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien

Avis juridique important

|

31998R2141

Kommissionens forordning (EF) nr. 2141/98 af 6. oktober 1998 om sekstende ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien  

EF-Tidende nr. L 270 af 07/10/1998 s. 0010 - 0011

KOMMISSIONENS FORORDNING (EF) Nr. 2141/98 af 6. oktober 1998 om sekstende ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, ogud fra følgende betragtninger:På grund af udbrud af klassisk svinepest i visse produktionsområder i Spanien blev der ved Kommissionens forordning (EF) nr. 913/97 (3), senest ændret ved forordning (EF) nr. 1809/98 (4), fastsat undtagelsesbestemmelser til støtte for markedet for svinekød i denne medlemsstat;for smågrise med en vægt på 6-13 kg bør der indføres en beregningsmetode, som giver mulighed for regelmæssigt og automatisk at tilpasse støtten til de svingende markedspriser;listen over støtteberettigede områder i bilag II til forordning (EF) nr. 913/97 bør tilpasses den nuværende situation på veterinær- og sundhedsområdet;forordningen bør straks træde i kraft, da den nye metode til beregning af støtten for smågrise giver besparelser i udgifterne til denne foranstaltning;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -UDSTEDT FØLGENDE FORORDNING:Artikel 1 I forordning (EF) nr. 913/97 foretages følgende ændringer:1) Artikel 4, stk. 4, sidste afsnit, affattes således:»For smågrise med en gennemsnitsvægt pr. parti på 6 kg eller derover, men under 13 kg, er den i artikel 1, stk. 4, omhandlede støtte lig med 90 % af den støtte, der er fastsat i dette stykkes første afsnit for smågrise med en gennemsnitsvægt på 13 kg.«2) Bilag II affattes som angivet i bilaget til nærværende forordning.Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 6. oktober 1998.På Kommissionens vegneFranz FISCHLERMedlem af Kommissionen(1) EFT L 282 af 1. 11. 1975, s. 1.(2) EFT L 349 af 31. 12. 1994, s. 105.(3) EFT L 131 af 23. 5. 1997, s. 14.(4) EFT L 233 af 20. 8. 1998, s. 10.BILAG »BILAG IIDel 1- I provinsen Sevilla, beskyttelseszonerne og overvågningszonerne som fastsat i bilag I og II til bekendtgørelse af 23. april 1998 fra Junta de Andalucía, offentliggjort i provinsens lovtidende af 28. april 1998, s. 4951.Del 2De veterinærdistrikter (comarcas) i provinserne Zaragoza og Sevilla, der er omhandlet i bilag I til beslutning 98/339/EF.«